open-index/open-wikipedia-markdown huggingface dataset:
క్రీస్తు పూర్వం

## కాల గమనాన్ని కొలవడం
పంచాంగాలలో కాని కేలండర్ లలో కాని కాల గమనాన్ని కొలవడానికి అనేక పద్ధతులు ఉన్నాయి. చరిత్రలో "ఏయే సంఘటనలు ఎప్పుడు జరిగాయి?" అనే ప్రశ్న వచ్చినప్పుడు ఒక నిర్ధిష్టమైన సంఘటనని ప్రమాణంగా తీసుకుని అక్కడ నుండి కాలగమనాన్ని లెక్క పెట్టవచ్చు. ఈ పద్ధతి ప్రకారం భారతదేశంలో శాతవాహన శకం లేదా  శాలివాహన శకం వాడుకలోకి వచ్చేయి. ఇదే విధంగా వివిధ ప్రాంతాలలో వివిధ పద్ధతులు వెలిసేయి. పాశ్చాత్య దేశాలలో క్రైస్తవ మతం ప్రబలంగా ఉండబట్టి ఆయా సమాజాలలో ఏసు క్రీస్తు పుట్టిన సమయం నుండి క్రీస్తు శకం అని లెక్క పెట్టడం మొదలు పెట్టారు. క్రీస్తు పుట్టక మునుపు జరిగిన సంఘటనలని క్రీస్తు పూర్వం అని వెనక్కి లెక్కపెట్టడం మొదలు పెట్టారు. దీనిని ఆంగ్లంలో Before Christ అంటారు. ఆంగ్లంలో BC లేదా B.C. అని రాయడం లేదా పిలవడం జరుగుతుంది. తెలుగులో క్రీ.పూ లేక క్రీస్తు పూర్వం అని వాడడం జరుగుతుంది. క్రీస్తు పుట్టిన తరువాత కాలాన్ని ఇంగ్లీషులో AD అని కాని A.D. అని కాని రాస్తారు; అంటే లేటిన్ భాషలో  "Anno Domini" లేదా ఇంగ్లీషులో ""In the year of the Lord."  మనం శాలివాహనుడి నుండి లెక్క పెడితే వారు కీస్తు నుండి లెక్క పెట్టేరు.

## వలస యుగం
వలస యుగంలో పాశ్చాత్య ప్రభావం ప్రపంచ వ్యాప్తం అవడంతో వారి పద్ధతులు మనం అంతా అవలంబించక తప్ప లేదు. ఇప్పుడు కాలం మారింది. ప్రపంచీకరణ ద్వారా భూగోళం కుచించుకు పోతూంది. వార్తా ప్రచార సాధనాలు అందరికీ అందుబాటులోకి వచ్చాయి. ఈ సందర్భంలో  "క్రైస్తవుల పద్ధతే ఎందుకు అవలంబించాలి?" అనే ప్రశ్న ఉదయించడం సహజం. అందుకని ఇరవయ్యవ శతాబ్దపు చివరి రోజులలో కాల గమనాన్ని లెక్కించే పద్ధతి సర్వులకి ఆమోదయోగ్యంగా ఉంటే బాగుంటుందనిపించి చిన్న మార్పు తీసుకు వచ్చేరు. క్రీస్తు శకం (Anno Domini or AD) అని అనడానికి బదులు CE (ommon Era, సాధారణ శకం) అని ప్రతిపాదించేరు. అదే విధంగా  BC ని BCE (Before Common Era) మార్చమన్నారు. ఈ ప్రతిపాదనని క్రైస్తవులు తేలికగా అంగీకరించడానికి కారణం CE  అంటే  Chritian Era  అని అనుకోడానికి అవకాశం ఉంది కదా.

పూర్వపు BC/AD  పద్ధతిలో ఇబ్బందులు లేకపోలేదు. మొదటి ఇబ్బంది సౌష్టవం.  BC  అన్నది  Before Christ  అనే ఇంగ్లీషు సమాసానికి క్లుప్తం కాని AD అన్నది  Anno Domini  అనే లేటిన్ సమాసానికి క్లుప్తం. వ్యాకరణం ప్రకారం ఇది "దుష్ట జంట." రెండవ ఇబ్బంది ఏమంటే చాల మంది AD అంటే  After Death  అనుకుంటారు; కాని అది సరి కాదు.  మూడవ ఇబ్బంది ఏమంటే నిజానికి ఏసు క్రీస్తు ఎప్పుడు పుట్టేడో ఎవ్వరికీ తెలియదు. అందుకని  CE ని  Common Era ( సామాన్య శకం) అంటే ఏ ఇబ్బందీ ఉండదు. 

## ఇవి కూడా చూడండి

* సామాన్య శకం
* గ్రెగోరియన్ కేలండర్

## వెలుపలి లంకెలు

* https://en.wikipedia.org/wiki/Shaka_era
* https://en.wikipedia.org/wiki/Vikram_Samvat
* https://en.wikipedia.org/wiki/Indian_national_calendar
* https://en.wikipedia.org/wiki/List_of_calendars

*క్రీస్తు పూర్వం, క్రీస్తు శకం లెక్కించడం ఎలా?
మొగల్తూరు కోట

thumb|గుంటుపల్లి (కామవరపుకోట) వద్ద ఉన్న బౌద్ధ స్తూపాలు, మొగల్తూరులో చారిత్రికమైన మట్టి కోట విష్ణుకుండినుల కాలానికి చెందినవి
**మొగల్తూరు కోట, ** పశ్చిమగోదావరి జిల్లాలో మొగల్తూరు మండలం, మొగల్తూరులో సా.శ.పూ. 1608 వ సంవత్సరంలో కర్నాటక రాష్ట్రంలో ధర్వాడ జిల్లా ఝల్లిగడ గ్రామానికి చెందిన గంగరాజు చే నిర్మించబడింది. ఇతడు సూర్యవంశానికి చెందిన వీరభాల్లాణుని వంశస్థుడు. వర్నాట దేశము (కర్నాటక) ను ఇతడు కొంతకాలం పాలించాడు. మొగల్తూరు సంస్థానం వారు ఇతడి వంశస్థులు. కౌండిన్య గోత్రానికి చెందిన మొగల్తూరు సంస్థానాధీశుల మతము విశిష్టద్వైతము. వీరు కృష్ణా జిల్లా కైకలూరు తాలూకాలోని కలిదిండి గ్రామంలో నివసించుట వలన ఆ గ్రామ నామము వీరి నూతన గృహనామమైనది. గంగరాజు వెనుక వంశజులలో 6 వ పురుషాంతము వారగు కలిదిండి రంగరాజు మొగల్తూరులో టంకశాల వేయించి తాలూకాలో తొమ్మిది కోటలు కట్టించాడు. అప్పటినుండి మొగల్తూరు రాచపట్టుగా కీర్తి గడించింది. కలిదిండి ప్రభువుల సంస్థానంగా ప్రసిద్ధికెక్కింది.

సంస్థానం తూర్పున వశిష్ట గోదావరి, పడమర కాళీపట్టణం వద్ద ఉన్న ఉప్పుటేరు, దక్షిణాన బంగాళా ఖాతం సరిహద్దులుగా కలిగి సుమారు 300 గ్రామాలతో విరాజిల్లింది. ఈ సంస్థాన విస్తీర్ణం 900 చదరపు మైళ్ళు అని తెల్లదొరలు భావించారు. క్రీస్తు శకం 1733 లో రుస్తుం ఖాన్ మొగల్తూరు సంస్థానాన్ని ఆక్రమించిన తర్వాత 1750 వరకూ మహమ్మదీయుల చేతుల్లోనే ఉండిపోయింది.

## కోట విశేషాలు
మొగల్తూరు కోట మట్టితో నిర్మించింది కావడంతో కాలక్రమేణా కూలిపోయింది. నేడు చిన్న లక్క మేడ మాత్రమే మిగిలి ఉంది.ఈ కోట 25 ఎకరాల స్థలంలో ఉంది. దీని చుట్టూ సుమారు 20 అడుగుల మందం రెండు తాడిచెట్ల ఎత్తు గల కోటగోడను మట్టితో నిర్మించారు. వీటికి రెండువైపులా దుర్భేద్యంగా కాల్చిన ఇటుకలతో గోడలు నిర్మించారు.ఈ కోటలోని ప్రత్యేక ఆకర్షణ "లక్షా గృహం" అనగా లక్కమేడ. ఇది ఆనాడు ముఖ్య రాజదర్బారుగా ఉపయోగించేవారు. ఈ మేడలోని గోడల పైభాగంలో చెక్కిన లతలు, పూలు, చిత్రకళా చాతుర్యాన్ని ఇనుమడింపజేస్తాయి.దీనికి పడమరదిశగా ఓ విశ్రాంతి మందిరం ఉంది. దీనిని మహారాజు ఉపయోగించేవారట. ఇందులోకి అడుగుపెడితే ఈనాటి ఎ.సి.గదిలాగా చల్లగా ఉంటుంది. ఈ మేడకు దక్షిణం వైపు గజశాలలు, అశ్వశాలలు శిథిలావస్థలో కనిపిస్తాయి. కోటగోడపై 13 బురుజులు నిలిపారు. అయితే ఒక బురుజు మాత్రమే ఉండే కోటగోడ చూడ్డానికి వీలవుతుంది.

## సంస్థానాధీశులు
కేతకీపుర (మొగల్తూరు తాలూకా) సంస్థానాధీశ్వరులైన రాజా కలిదిండి రామరాజు బహదూర్ రచించిన వరసావిత్రీ చరితం  ప్రకారం ఈ క్రింది ఇవ్వబడినవి మొగల్తూరు సంస్థానాధీశ్వరుల పేర్లు:

*కలిదిండి కుమార దైవప్రసాద లక్ష్మీ నరసింహరాజా బహదూర్
*కలిదిండి దేవిప్రసాద వరహ వెంకట సూర్యనారాయణ కుమార లక్ష్మీకాంత రాజా బహదూర్
*కలిదిండి కుమార సత్యనారాయణ రాజా బహదూర్
*కలిదిండి కుమార తిరుపతిరాజా బహదూర్
*కలిదిండి కుమార లక్ష్మీ నరసింహా రాజా బహదూర కలిదిండి కుమార రంగరాజా బహదూర్
*కలిదిండి కుమార వెంకట సూర్యనారాయణ రాజా బహదూర్
*కలిదిండి కుమార చిన సత్యనారాయణ రాజా బహదూర్
## మూలాలు

## వెలుపలి లంకెలు
*ఆంధ్ర క్షత్రియులు
*క్షత్రియులు

వర్గం:ఆంధ్రప్రదేశ్ చరిత్ర
వర్గం:ఆంధ్రప్రదేశ్ కోటలు
వర్గం:పశ్చిమ గోదావరి జిల్లా
వర్గం:పశ్చిమ గోదావరి జిల్లా కోటలు
తెలుగు పాటలు

తెలుగు భాషలో పాడిన పాటలను తెలుగు పాటలు అంటారు.

## తెలుగు పాటకు సహాయకులు
# వాగ్గేయకారుడు - తానే పాటను రచించి తానే అభినయిస్తూ పాట పాడేవాడు.
# గీత రచయితలు - వీరు పాటలను రాస్తారు.
# గాయకులు - వీరు పాటలను పాడుతారు.
# సంగీత దర్శకులు - వీరు పాటలకు సంగీతాన్ని సమకూరుస్తారు.
# నటీమణులు - వీరు పాటలకు అభినయిస్తారు.
# నిర్మాత - పాట తయారు కావడానికి సహకరించిన వారికి ధనాన్ని ఇస్తాడు.
# ప్రేక్షకులు - పాటను ఉచితంగా లేదా ధనాన్ని చెల్లించి స్వీకరిస్తాడు.

## తెలుగు పాటలు రకాలు
* తెలుగు సినిమా పాటలు 
* తెలుగు ప్రవేట్ పాటలు

## తెలుగు పాటలు వివిధ సందర్భాలలో పాడే పాటల రకాలు
* తెలుగు భక్తి పాటలు - భక్తితో పాడే పాటలను భక్తి పాటలు అంటారు. 
* సోలో సాంగ్స్ - ఒక్కరు పాడే పాటలను సోలో సాంగ్స్ అంటారు. 
* డ్యూయెట్ సాంగ్స్ - 
* విప్లవ గీతం - 
* విరహ గీతం - 
* ప్రేమ పాటలు - 
* లాలీ పాటలు -
* యుగళ గీతాలు 
* శృంగార గీతాలు 
* పిల్లల పాటలు 
* దేశ భక్తి గీతాలు
* జానపద గీతాలు
*

## పాటను భద్ర పరచే సాధనాలు
డివిడిలు, మెమోరీకార్డ్స్, పెన్ డ్రైవ్స్

## ఇవి కూడా చూడండి
* పాట
* పల్లవి
* సినిమా సాహిత్యము
* తెలుగు లలితగీతాల జాబితా

## బయటి లింకులు
*తెలుగు పాటలు
*మధుర గీతాలు - తెలుగు లిరిక్స్
*ఆంధ్రా ఫోక్స్ 

వర్గం:తెలుగు పాటలు
అలకలతోపు

**అలకలతోపు** లేక అలకలతోపు మహోత్సవం అనునది వివిధ దేవాలయాలలో జరిగే బ్రహ్మోత్సవాలలో ఏకాంత సేవకు ముందు జరుగుతుంది. దీనిని ప్రణయ కలహోత్సవం అని కూడా అంటారు. అలకలతోపు మహోత్సవంలో అమ్మవారు అలగడం అయ్యవారు అమ్మవారి అలక తీర్చడం ఈ ఉత్సవంలోని ప్రధాన ఘట్టం. ఈ ఉత్సవం మానవాళికి ఒక సందేశానిస్తుంది.

నెల్లూరు నగరంలోని మూలాపేట మూలస్థానేశ్వరాలయంలో శివరాత్రి బ్రహ్మోత్సవాలు సందర్భంగా అలకలతోపు ఉత్సవం జరుగుతుంది. అమ్మవారిని పులి వాహనంపై, స్వామి వారికి నంది వాహనంపై ఉంచి ఈ ఉత్సవాన్ని నిర్వహిస్తారు.

జొన్నవాడ శ్రీమల్లిఖార్జున సమేత కామాక్షీతాయి వార్షిక బ్రహ్మోత్సవాల్లో అలకలతోపు కార్యక్రమం 2017 మే 26న నిర్వహించారు. ఈ కార్యక్రమంలో అలిగిన అమ్మవారు మెట్టినింటి (ఆలయం) నుండి రథ మండపానికి వచ్చారు. బంధుమిత్ర సపరివారంతో వెళ్లిన స్వామివారు అమ్మవారిని బుజ్జగించి తిరిగి ఆలయానికి తీసుకువచ్చే అలకలతోపు కార్యక్రమాన్ని అర్చకులు వైభవంగా నిర్వహించారు.

## ఇవి కూడా చూడండి
బ్రహ్మోత్సవాలు

ఏకాంత సేవ

## మూలాలు

## బయటి లింకులు
* శ్రీ భువనేశ్వరి సమేత మూలస్థానేశ్వర స్వామి వారి దేవస్థానంలో అలకలతోపు ఉత్సవం ఘనంగా నిర్వహించారు

వర్గం:హిందూ దేవాలయాలు
పండిత్ నరేంద్రజీ

**పండిత్ నరేంద్రజీ ** ఏప్రిల్ 10, 1907న హైదరాబాదులో జన్మించాడు. చిన్నతనంలోనే ఆర్యసమాజ్ పట్ల ఆకర్షితుడైనాడు. ఆర్యసమాజ్ యొక్క మంత్రిగా, ఉపాధ్యక్షునిగా పనిచేశాడు. నిరంకుశ నిజాం పాలనకు వ్యతిరేకంగా ఎన్నో ఉద్యమాలు చేశాడు. ఇతను హైదరాబాదు ఉక్కుమనిషిగా పేరుపొందాడు. హైదరాబాదులో ఆర్యసమాజ్ కార్యక్రమాలకు నరేంద్రజీ విశేషకృషే కారణం.1938లోనే నిజాం ప్రభుత్వ విధానాలకు వ్యతిరేకంగా పోరాడినందుకు 3 సంవత్సరాలు మన్ననూరు జైలుకు వెళ్ళవలసి వచ్చింది. జైలు నుంచి బయటకు వచ్చిన పిదప వైదిక దర్శనం పత్రికను నిర్వహించాడు. ఈ పత్రికద్వారా నిజాం నిరకుశత్వాన్ని తీవ్రంగా నిరసించాడు. దీనితో పత్రిక మూతపడింది, ఆస్తులన్నీ జప్తు అయ్యాయి. అయిననూ నరేంద్రజీ తన లక్ష్యాన్ని మార్చుకోలేదు. బలవంతపు మతమార్పిడులు జరిపితే అర్యసమాజం ద్వారా మళ్ళీ హిందూమతంలోకి ఆహ్వానించాడు. 
1942 నుండి 1945 వరకు ఆర్యసమాజీయులను ఏకం చేసి ముందుకు నడిపించడానికి నిజాం రాజ్యంలోని పలుప్రాంతాలలో ఐదు ఆర్యసమాజ సభలు నిర్వహించబడ్డాయి. నరేంద్రజీ 1942లో ఉద్గిర్లో జరిగిన మొదటి సమావేశంలో సమావేశపు కార్యదర్శిగా పనిచేయటమే కాకుండా ఆ తర్వాత సభల నిర్వహణలో చురుకుగా పాల్గొన్నాడు.

హైదరాబాదు రాజ్యం భారత యూనియన్ లో విలీనం కావడానికి తీవ్రంగా కృషిచేశాడు. 1947లో మరోసారి జైలుకు వెళ్ళవలసి వచ్చింది. నూతి శంకరరావు లాంటి పోరాటయోధులు కూడా ఇతని ఉపన్యాసాలకు ప్రభావితులైనారు. నిజాం నవాబు పైనే బాంబు విసిరిన నారాయణరావు పవార్ కూడా నరేంద్రజీ శిష్యుడే. 1948 సెప్టెంబరులో నిరంకుశ నిజాం పాలన అంతమై హైదరాబాదు భారత యూనియన్ లో కలిసిన పిదప నరేంద్రజీ హైదరాబాదు నగర కాంగ్రెస్ కమిటీ అధ్యక్షులైనాడు. 1952లో హైదరాబాదు రాష్ట్ర శాసనసభకు ఎన్నికైనాడు. 1975లో రాజకీయాలకు స్వస్తిచెప్పి సన్యాసం స్వీకరించాడు. సెప్టెంబరు 24, 1976 నాడు మరణించాడు.

## మూలాలు

వర్గం:1907 జననాలు
వర్గం:1976 మరణాలు
వర్గం:ఆర్యసమాజం
వర్గం:తెలంగాణ విమోచనోద్యమంలో పాల్గొన్న హైదరాబాదు జిల్లా వ్యక్తులు
వర్గం:హైదరాబాదు జిల్లా నుండి ఎన్నికైన హైదరాబాదు రాష్ట్ర శాసన సభ్యులు
ఇస్మాయిల్ (కవి)

**[[ఇస్మాయీల్|ఇస్మాయిల్]]** (మే 26, 1928 - నవంబర్ 25, 2003) కవి, అధ్యాపకుడు.

## జననం
మే 26, 1928 న నెల్లూరు జిల్లా కావలి పట్టణంలో జన్మించాడు. కాకినాడ, వాల్తేరు లలో విద్యాభ్యాసం చేశాడు. ఆంధ్ర విశ్వవిద్యాలయం నుండి బి.ఏ. (ఆనర్స్) పట్టా పుచ్చుకున్నాడు. కాకినాడ పి.ఆర్. కళాశాలలో ఫిలాసఫీ లెక్చరర్‌గా పనిచేసి ఆ తరువాత విజయవాడ ఎస్.ఆర్.ఆర్. అండ్ సి.వి.ఆర్. కాలేజీలో ప్రిన్సిపాల్‌గా 1988లో ఉద్యోగ విరమణ చేశాడు. అధికార భాషాసంఘంలో సభ్యునిగా కొంతకాలం పనిచేశాడు. లండన్‌లోని ఆంధ్ర కల్చరల్ సొసైటీ ఆహ్వానం మేరకు 1978లో ఇంగ్లాండు తదితర ఐరోపా దేశాలలో పర్యటించి సాహిత్య కార్యక్రమాలలో పాల్గొన్నాడు.

## రచనలు
# మృత్యువృక్షం (1976)
# చిలకలు వాలిన చెట్టు (1980)
# చెట్టు నా ఆదర్శం (1982)
# రాత్రి వచ్చిన రహస్యపు వాన (1987)
# బాల్చీలో చంద్రోదయం
# కప్పల నిశ్శబ్దం (హైకూలు)
# రెండో ప్రతిపాదన
# కవిత్వంలో నిశ్శబ్దం (1990) (విమర్శ)
# కరుణముఖ్యం (విమర్శావ్యాసాలు)
# పల్లెలో మా పాతయిల్లు (మరణానంతరం అభిమానులు తీసుకువచ్చిన కవితాసంకలనం)

### రచనల నుండి మచ్చు తునక

::మోహానికీ
::మోహరానికీ
::రవంతే తేడా.

::ప్రేమికుడికీ
::సైనికుడికీ
::ఒకటే ఏకాగ్రత!
::ప్రియుడి కంటికొసని
::ప్రేయసి నిత్యం జ్వలిస్తే
::జవాను తుపాకి తుదని
::శత్రువు నిశ్చలంగా నిలుస్తాడు.

::స్మరరంగంలో లేచే సుడిగాలే
::సమరరంగంలో పిడికిలి బిగిస్తుంది.
::కోరికల తుఫానుకి
::కొంకర్లు తిరిగే నరాలచెట్టులా
::సంకుల సమరంలో
::వంకర్లుపోయిన ముళ్ళకంచెలూ మెషీన్‌గన్లూ.

::మృత్యుభంగిమలకి
::రత్యంతభంగిమలకి
::వ్యత్యాసం ఉందంటారా?

::ఉవ్వెత్తుగా లేచిపడి
::ఉద్రేకపు చివర్ల
::బిగుసుకునే దేహాలకి కారణం
::భావప్రాప్తా, అభావమా?

::ఐతే,
::బుద్ధిగా ప్రేమించుకోక
::యుద్ధాలెందుకు చేస్తారో
::నాకర్థం కాదు.

(చెట్టు నా ఆదర్శం నుండి)

## పురస్కారాలు
* 1976 సంవత్సరానికి ఇతని మృత్యువృక్షం కవితా సంపుటానికి ఫ్రీవర్స్ ఫ్రంట్ పురస్కారం దక్కింది.
* 1990లో తెలుగు విశ్వవిద్యాలయం సాహిత్య విమర్శ విభాగంలో ఇతనికి పురస్కారం అందజేసింది.

## మరణం
నవంబర్ 25, 2003 న ఆయన మరణించారు.

## మూలాలు

## వెలుపలి లింకులు
ఇస్మాయిల్ మిత్ర మండలి బ్లాగు (https://web.archive.org/web/20180419193027/http://ismailmitramandali.blogspot.in/)

వర్గం:తెలుగు కవులు
వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:తెలుగు హైకూ కవులు
వర్గం:2003 మరణాలు
రాష్ట్ర సంగ్రహాలయం హైదరాబాదు

**తెలంగాణ రాష్ట్ర సంగ్రహాలయం** లేదా **హైదరాబాదు మ్యూజియం** భారతదేశంలోని తెలంగాణ రాష్ట్ర రాజధాని హైదరాబాదు లోని ఒక ప్రాచీనమైన సంగ్రహాలయం. పురతత్వవేత్త హెన్రీ కోసెన్స్ 19 వ శతాబ్ద ప్రారంభంలో దీని స్థలం గూర్చి అన్వేషించారు. 1940 లలో నిజాం చే ఇది ప్రారంభించబడింది. త్రవ్వకాలలో లభించిన పురాతత్వ వస్తువులను పురాతన స్థలంలో ఉంచేవారు. 1952లో ఈ పురాతత్వ వస్తువులను ఈ సంగ్రహాలయానికి మార్చారు. ఈ సంగ్రహాలయం భారత పురాతత్వ సర్వే విభాగం చే నిర్వహింపబడుతున్నది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. 

## చరిత్ర
1930 సంవత్సరంలో VII మిర్ ఒస్మాన్ అలీఖాన్ మొదట తన కూతురి బొమ్మల కోసం నిర్మించినా, మూఢనమ్మకాల మూలంగా  మ్యూజియంగా మార్చాడు. దీనిని తొలుత "హైదరాబాదు మ్యూజియం" అనేవారు. దీనిలో అజంతా చిత్రపటాలు, షాజహాన్ ముద్ర కలిగిన ఖురాన్ ప్రత్యేక ఆకర్షణలు. దీనిని 1960లో "ఆంధ్రప్రదేశ్ రాష్ట్ర ఆర్కియాలజీ మ్యూజియం"గా మార్చారు.  ఆ తరువాత డా వైఎస్ఆర్ స్టేట్ మ్యూజియమ్ గా మార్చబడింది. తెలంగాణ ఏర్పాటు తరువాత దీనిపేరు  స్టేట్ మ్యూజియమ్ హైదరాబాదు గా మారింది. 

రాష్ట్రవిభజన ఫలితంగా, శేష ఆంధ్రప్రదేశ్ నుంచి సేకరించినవాటిని ఆంధ్రప్రదేశ్ రాష్ట్రానికి తరలించవలసివుంది. 

## సేకరణ
ఈ సంగ్రహాలయంలో ప్రధాన ఆకర్షణ ఈజిప్టు మమ్మీ. దీనిని ఆరవ నిజాం మహబూబ్ ఆలీఖాన్ యొక్క అల్లుడు హైదరాబాదుకు చేర్చారు. దీనిని ఆఖరి నిజాం అయిన మిర్ ఒస్మాన్ అలీఖానుకు విరాళంగా యిచ్చారు. ఆయన 1000 పౌండ్లకు కొన్నాడు.

ఇచట గత శతాబ్దంలో బుద్ధునికి సంబంధించిన పెద్ద గ్యాలరీ ఉంది. ఈ మ్యూజియంలో నిజాం, కాకతీయ సామ్రాజ్యంలో గల పురాతన వస్తువులు ఉన్నాయి.

## చిత్రమాలిక

Image:Andhra Pradesh State Museum building.jpg
Image:AP stae Museum.jpg
Image:Chariot state museum2.JPG
Image:MummyHyderabad.jpg
Image:Mummy Hyderabad full.jpg
Image:Gallery hyderabad museum.jpg
Image:kakatiyamandapammuseum.jpg
Image:Buddhastupahyderabad.JPG
Image:Mummy at Hyderabad museum.jpg
Image:Ravana wives laventing over his dead body, ravana body on the funeral fire.png
Image:Arrival of monkey gaja, gavayu, generals before sugriva the monkey general doing the task of conducting a search of sita.png


## ఇవికూడా చూడండి
* సాలార్ జంగ్ మ్యూజియం
* నిజాం మ్యూజియం
* సిటీ మ్యూజియం

## మూలాలు

## బయటి లింకులు

*Official site

వర్గం:తెలంగాణ
వర్గం:తెలంగాణ సంగ్రహాలయాలు
జీవరసాయనవేత్త

**జీవరసాయనవేత్త** ను జీవ రసాయన శాస్త్రవేత్త అని కూడా అంటారు. జీవరసాయనవేత్తను ఆంగ్లంలో బయోకెమిస్ట్ అంటారు. ఇతను సాధారణంగా ప్రయోగశాలలో తన బాధ్యతలను నిర్వర్తిస్తాడు. ఇతను ప్రత్యేక సాధనాలను ఉపయోగించి పదార్ధాలను పెంచడం, వడపోయడం, ఎండబెట్టడం, బరువును తూచడం, కొలత వేయడం వంటి పనులను చేస్తుంటాడు. అహార, మందుల యొక్క ప్రభావంపై అధ్యయనం చేస్తూ తన పరిశోధనను కొనసాగిస్తాడు.  జీవించి ఉన్న కణజాలంపై పదార్ధాల ప్రతికూలతలను అంచనా వేస్తాడు. అనేక మంది జీవ రసాయన శాస్త్రవేత్తలు పరమాణు జీవశాస్త్రం పై కూడా ఆసక్తిని కలిగి ఉన్నారు. జన్యువులు, జన్యు వ్యక్తీకరణ పై పరమాణు స్థాయిలో అధ్యయనం చేయడం, వాటి జీవితంపై అధ్యయనం చేయడం వంటివి చేస్తారు.

## ఇవి కూడా చూడండి
జీవ రసాయన శాస్త్రం

జీవ రసాయనాలు

వర్గం:జీవ రసాయన శాస్త్రం
జన్మ

thumb|శిశువు జననం
ఒక శరీరంలోనికి అదృశ్యరూపంలో ఉన్న ఆత్మ ప్రవేశించడంతో శరీరం ప్రాణం పోసుకోవడాన్ని జననం అంటారు. ప్రాణం పోసుకున్న శరీరాన్ని ప్రాణి అంటారు. ప్రాణం పోసుకున్న శరీరం మళ్ళీ ప్రాణాన్ని వదలేంత వరకు జరిగిన కాలాన్ని ఆ శరీరానికి సంబంధించిన **జన్మ** అంటారు.

జన్మము అనఁగా ఆత్మకు శరీరము తోడి సంబంధము. ఈశ్వరుఁడు జీవునికి కర్మానురూపముగా శరీరములను ఫలములను ఇచ్చుచు ఉన్నాఁడు. అనఁగా జీవుఁడు పూర్వజన్మలయందు చేసిన పుణ్యకర్మములను అనుసరించి వివేకముగల మనుష్యాదిజన్మములను పాపకర్మములను అనుసరించి వివేకముచాలని పశ్వాదిశరీరములను పొందుటయేకాక ఆయాజన్మములయందును సుఖదుఃఖ రూపఫలములను ఆవల స్వర్గనరకాది లోకములను పొందుచు ఉన్నాఁడు. బీజాంకురన్యాయముగా ప్రవాహరూపము అగు కర్మపరంపరను నివర్తింప చేయవలయు. ఆత్మ అనాది, ఆయాత్మకు శరీరధారణహేతువులు అయిన కర్మములును అనాదులు; కర్మములవలన దేహము కలుగుచు ఉన్నది; దేహముచేత కర్మములు చేయఁబడుచు ఉన్నవి; ఈరెంటిలో ఏదిముందో ఎఱఁగబడదు. చెట్టువలన విత్తు కలుగుచు ఉన్నది; విత్తువలన చెట్టు కలుగుచు ఉంది. ఈరెంటిలో ఏదిముందో తెలియఁబడదు. ఆలాగుననే ఆత్మకర్మములును నిత్యములయి ఉన్నాయి. కర్మములు సుఖదుఃఖహేతువులు అగు కార్యములు. సుఖహేతువు అగు కార్యము పుణ్యకర్మము అనియు, దుఃఖహేతువు అగు కార్యము పాపకర్మము అనియు చెప్పఁబడును. దుఃఖము మనకు ఎట్లు విడువ తగినదో అట్లే నశ్వర మయిన సుఖమును విడువ తగినది. మనము కోరకయే ఎట్లు దుఃఖములు కలుగుచు ఉన్నవో అట్లు సుఖములును మనము కోరకయే పూర్వపూర్వ కర్మములచేత కలుగుచు ఉన్నాయి. పుణ్యము చేసినవాఁడును ఆ పుణ్యమునకు అనురూపమైన ఫలమును అనుభవించుటకుఁగాను జన్మము ఒక్కటి ఎత్తవలయు. కనుక శబ్దమయవేదమార్గము అయిన కర్మఫలబోధన ప్రకారము వ్యర్థములు అగు స్వర్గాది నానాలోకసుఖములను ఇచ్ఛించువాఁడు కలలు కనుతెఱఁగున పరిభ్రమించుచు ఉండును; నిరవద్య సుఖలాభమును చెందనేరఁడు. కాఁబట్టి విద్వాంసుఁడు అగువాఁడు నామమాత్రసారములు అగు భోగములలో ఎంతట దేహనిర్వాహము సిద్ధించునో అంతియ కైకొనుచు అప్రమత్తుఁడు అయి సంసారము సుఖము అని ఎంచక ఒండుమార్గమున సిద్ధి కలదేని పరిశ్రమచేయ ప్రయత్నించుచు ఉండును.

సీ|| 
పాంచభూతికమైన భవనంబు దేహంబు పురుషుండు దీనిలోఁ బూర్వకర్మ 
వశమున నొకవేళ వర్తించు దీపించు తఱియైన నొకవేళఁ దలఁగిపోవు 
చెడునేని దేహంబు చెడుఁగాని పురుషుండు చెడఁ డాతనికి నింత చేటులేదు 
పురుషునికిని దేహపుంజంబునకు వేఱుగాని యేకత్వంబు గానరాదు

దారువుల వెలుంగు దహనుని కైవడిఁ 
గాయములఁ జరించు గాలి భంగి 
నాళలీనమైన సభము చాడ్పున వేఱు 
దెలియవలయు దేహి దేహములకు


## ఇవి కూడా చూడండి
* జననం
* మరణం
## మూలాలు

## బయటి లింకులు
* https://web.archive.org/web/20140209111013/http://www.andhrabharati.com/dictionary/

వర్గం:హిందూమతం
మాస శివరాత్రి

ప్రతిరోజు రాత్రి శివుని పదకొండు సార్లు తలచుకొని నిద్రపోపాలని అలా శివుని తలస్తూ రాత్రులు నిద్రపోవడం వలన ప్రతి రాత్రి శివరాత్రి అని అంటారు. త్రయోదశి తిథి శివునికి సంబంధించిన తిథి అని అందువలన పరమ శివుని తిథి అని అంటారు. నెలకు రెండు సార్లు త్రయోదశి తిథి వస్తుంది. శుక్ల పక్షంలో ఒక త్రయోదశి, కృష్ణ పక్షంలో ఒక త్రయోదశి వస్తుంది. కృష్ణపక్షంలో వచ్చే త్రయోదశి తిథితో కూడిన చతుర్దశీ తిథిని కృష్ణ పక్ష శివరాత్రి లేక మాస శివరాత్రి అంటారు. మాస శివరాత్రి నెలకు ఒకసారి వస్తుంది.

ఒక రోజులో అసుర సంధ్య వేళ కేవలం శివ పూజకు ఎంత విశిష్టమో అలా ఒక నెలలో మాస శివరాత్రి అటువంటిది. ఈరోజు కూడా మహాశివరాత్రి లాగానే శివారాధనలూ, శివాభిషేకాలు, బిల్వ పత్రి పూజలూ, శివాలయ సందర్శనలూ, భజనలూ, ఉపవాసాలు, జాగరణలూ చేయడం పరిపాటి. ఆరాధనలో ఎటువంటి తేడాలేదు. ఐతే రోజూ చేసే ఉపాసనకన్నా ఈ రోజు చేసే ఉపాసన కొంత అధికం.

అలాగే మాఘమాసంలో వచ్చే కృష్ణ పక్ష చతుర్దశిని మహా శివరాత్రి అని నిర్ధారించారు. ఆరోజే రాత్రే శివలింగము ఆవిర్భవించిందని శాస్త్ర వాక్కు.

## మూలాలు

## ఇవి కూడా చూడండి
శుక్ల పక్ష శివరాత్రి

మహా శివరాత్రి

## బయటి లింకులు
* మాస శివరాత్రి అంటే ఏమిటి ?

వర్గం:హిందూ సాంప్రదాయాలు
శ్రీ వరసిద్ధి వినాయకస్వామి దేవస్థానం (కాణిపాకం)

**వినాయక దేవాలయం లేదా శ్రీ వరసిద్ధి వినాయక స్వామి దేవాలయం** ఆంధ్రప్రదేశ్ రాష్ట్రానికి చెందిన చిత్తూరు జిల్లాలోని కాణిపాకంలో నెలకొని ఉన్న హిందూ వినాయక దేవాలయం.   ఇది చిత్తూరు నుండి 11 కి.మీ దూరంలోనూ, తిరుపతి నుండి 68 కి.మీ దూరంలోనూ ఉంది.

## పురాణ గాథ
చారిత్రిక కథనం ప్రకారం  ఒకప్పుడు ముగ్గురు అన్నదమ్ములు వుండేవారు. వారిలో  ఒకరు గుడ్డి, ఇంకొకరు మూగ మరొకరికి చెవుడు అనే అంగవైకల్యాలు కలిగి ఉండేవారు.  వారు తమ చిన్న పొలంలో సాగు చేసుకుంటూ కాలం గడిపేవారు. వారి పొలానికి నీరు పెట్టడానికి నూతి నుండి ఏతాంతో నీరు తోడుతుండగా ఒకరోజు   నూతిలో నీరు పూర్తిగా అయిపోయింది. దానితో ముగ్గురిలో ఒకరు నూతిలో దిగి లోతుగా త్రవ్వటం మొదలు పెట్టాడు. కాసేపటి తరువాత గడ్డపారకు రాయిలాంటి పదార్దం తగలటంతో ఆపి క్రింద జాగ్రత్తగా చూశాడు. గడ్డపార ఒక నల్లని రాతికి తగిలి ఆ రాతి నుంచి రక్తం కారడం చూచాడు. కొద్ది క్షణాలలో బావిలో నీరు అంతా కూడా రక్తం రంగులో మారిపోయింది. మహిమతో ముగ్గిరి అవిటితనం పూర్తగా పోయి వారు పరిపూర్ణ ఆరోగ్యవంతులుగా మారారనేది స్థానిక కథనం. ఈ విషయం విన్న చుట్టుప్రక్కల గ్రామస్థులు తండోపతండోలుగా నూతి వద్దకు చేరుకుని ఇంకా లోతు త్రవ్వటానికి ప్రయత్నించారు. వారి ప్రయత్నం ఫలించకుండానే వినాయక స్వామి వారి స్వయాంభు విగ్రహం వూరే నీటి నుండి ఆవిర్భవించింది. ఈ మహిమ చూసిన ప్రజలు ఆయన స్వయంభువుడు అని గ్రహించి చాలా కొబ్బరికాయల నీటితో అభిషేకం చేశారు. ఈ కొబ్బరి నీరు ఒక ఎకరం పావు దూరం చిన్న కాలువలా ప్రవహించింది. దీన్ని *కాణిపరకం* అనే తమిళ పదంతో పిలిచేవారు, రానురాను *కాణిపాకం*గా పిలవసాగారు. ఈ రోజుకి ఇక్కడ స్వామివారి విగ్రహం నూతిలోనే వుంటుంది. అక్కడ ప్రాంగణములోనే ఒక్క బావి కూడా వున్నది దానిలో స్వామి వారి వాహనము ఎలుక ఉంది. 
thumb|ఆలయంలో వినాయకుని దేవుడు|310x310px

## చరిత్ర
ఈ దేవాలయాన్ని 11వ శతాబ్ద ప్రారంభంలో చోళ రాజు మొదటి కుళుత్తుంగ చోళుడు నిర్మించాడు. 1336 తరువాత విజయనగర సంస్థాన చక్రవర్తులు దీనిని అభివృద్ధి చేసారు. 

## నిర్వహణ
ఈ దేవాలయం ఆంధ్రప్రదేశ్ దేవాదాయ శాఖ అధ్వర్యంలో ఉంది. ఈ దేవాలయ నిర్వహణ కొరకు 15 సభ్యులతో కూడిన ట్రస్టీ ఉంది. 

## పండుగలు
వినాయక చవితి పండగ నుండి 21 రోజుల పాటు వార్షిక బ్రహ్మోత్సవాలు జరుపుతారు. వివిధ వాహనాలలో వినాయక విగ్రహాన్ని ఊరేగింపు చేస్తారు. ఈ వేడుక చూడటానికి దేశ విదేశాల నుండి అనేక మంది యాత్రికులు సందర్శిస్తారు. 

## ఇతర విశేషాలు
కాణిపాకంలో కొలువు తీరిన స్వామి వినాయకుడు. సజీవమూర్తిగా వెలిసిన ఈ స్వామికి వేల సంవత్సరాల నాటి చరిత్ర ఉంది. స్వామి అప్పటి నుండి ఇప్పటి వరకు సర్వాంగ సమేతంగా పెరుగుతుంటారు. ఆ విషయానికి ఎన్నో నిదర్శనాలున్నాయి. స్వామి వారికి 50 సంవత్సరాల క్రితం వెండి కవచం ప్రస్తుతం సరిపోవటం లేదని చెబుతారు. భక్తులను బ్రోచే స్వామిని వరసిద్థి వినాయకునిగా భక్తులు వ్యవహరిస్తారు. స్వామివారి విగ్రహం నీటిలో కొద్దిగా మునిగి ఉంటుంది. ఎంత త్రవ్వినా స్వామివారి తుది మాత్రం కనుగొనలేకపోయారు. స్వామి వారికి నిత్యం అష్టోత్తర పూజలతో పాటు పండుగ పర్వదినాలలో ప్రత్యేక పూజలు నిర్వహిస్తారు. వినాయక చవితికి ఉత్సవాలను ఘనంగా నిర్వహిస్తారు. సత్యప్రమాణాల దేవుడైన కాణిపాకం విఘ్నేశ్వరుడి ముందు ప్రమాణం చేయడానికి అబద్దీకులు సిద్ధం కారు. కాణిపాకంలో ప్రమాణం చేస్తారా? అంటూ సవాల్ విసురుతారు. ఇక్కడ చేసిన ప్రమాణాలకు బ్రిటిష్ కాలంలో న్యాయస్థానాలలో కూడా ప్రామాణికంగా తీసుకునేవారు. 

దీనికి  ఎదురుగా ఒక మంచి నీటి కోనేరు, ఒక వినూతమైన మండపం ఉన్నాయి.

## మూలాలు

## బాహ్య లంకెలు

* Official site

వర్గం:హిందూ దేవాలయాలు
వర్గం:చిత్తూరు జిల్లా పుణ్యక్షేత్రాలు
నెల్లియాంపతి

**నెల్లియాంపతి** కేరళలోని పాలక్కడ్ నుండి 60 కి.మీ ల దూరంలో గల పర్వత ప్రాంతము. చుట్టుప్రక్కల టీ, కాఫీ తోటలు గల ఈ ప్రాంతంలో వాతావరణం చాలా ఆహ్లాదకరంగా ఉంటుంది. ఈ ప్రాంతానికి చేసే ప్రయాణమే ఒక అద్భుతమైన అనుభవము. దారిలోనే వ్యవసాయ అవసరాలకి నిర్మించబడ్డ పోతుండి డ్యాం కలదు. ఇక్కడే పర్వతాలు మొదలవుతాయి. దీని తర్వాత వచ్చే ప్రభుత్వ అరణ్యములో టేకు చెట్లు గలవు. సన్నని, హెయిర్ పిన్ ని పోలిన దారి కావుట వలన ఇక్కడ వాహనములను నడుపుటకి డ్రైవరుకి నైపుణ్యం అవసరమౌతుంది. ఎత్తైన ఈ పర్వతముల మధ్య నుండి డ్యాం కనిపించే తీరు సంభ్రమాశ్చర్యానికి గురి చేస్తుంది. వర్షాకాలం లో దారి పొడవునా అనేక ఎత్తిపోతలు తారసపడతాయి. దారిలో సీతరగుండు అనే ప్రదేశంలో ఒక లోయ కలదు.


ఫైలు:Pothundi Dam Entrance.JPG|పోతుండి డ్యాం ప్రవేశ ద్వారము
ఫైలు:Pothundi Dam.JPG|పోతుండి డ్యాం
ఫైలు:Waterfalls on the way to Nelliampathy.JPG|నెల్లియాంపతి కి వెళ్ళే రహదారి నుండి కనబడు ఎత్తిపోతలు
ఫైలు:Potundi Dam from a height.JPG|ఎత్తునుండి పోతుండి డ్యాం కనబడు విధానము
ఫైలు:Cloud touching the tip of the mountain.JPG|నెల్లియాంపతి కి వెళ్ళే దారిలో మేఘాలను తాకే పర్వత శిఖరాలు
ఫైలు:Waterfalls on the way to Nelliampathy.jpeg| దారి ప్రక్కనే కనబడు ఎత్తిపోతలలో ఒక భాగము
ఫైలు:Strange Plant at the Guest House in Nelliyampathy.JPG |గ్రీన్ ల్యాండ్ రిసార్ట్స్ లో విచిత్రమైన మొక్క
ఫైలు:Tall trees on the way to Seethargundu Viewpoint.JPG|సీతరగుండు వ్యూ పాయింట్ కి వెళ్ళే దారిలో నున్న వృక్షాలు
ఫైలు:A crab at Seethargundu Viewpoint.JPG|సీతరగుండు వ్యూ పాయింట్ వద్ద కనబడు ఎండ్రకాయలు
ఫైలు:Seethargundu Parking Area.JPG |సీతరగుండు వద్దనున్న పార్కింగ్ ఏరియా
దోరకాయ

thumb|దోర జామకాయ
వృక్షం యొక్క పూత పిందెగా తరువాత కాయగా మారుతుంది. కాయ పండుగా మారడానికి చాలా తక్కువ సమయం లేదా తక్కువ రోజులు పడే సందర్భంలో కాయను **దోరకాయ** అంటారు. పూర్తిగా మాగని కాయ లేక పండును దోరకాయ లేక దోర పండు అంటారు.
దోరనిమ్మకాయలను ఊరగాయల తయారీలో ఉపయోగిస్తారు. దోరకాయలు బాగా రుచిగా ఉంటాయి.

## చిలక కొట్టిన పండు
రామచిలకలు ఎక్కువగా దోరకాయలను వెదకి వాటిని కొరికి తింటాయి. చిలక కొట్టిన కాయలను చిలక కొట్టిన కాయ అని వీటిని మనుషులు బాగా ఇష్టంగా తింటారు.

## దోర నిమ్మ పండు
దోర నిమ్మకాయలో బాగా రసం ఉంటుంది. వీటిని ఊరగాయల తయారీలో ఉపయోగిస్తారు.
## దోర జామకాయ
దోర జామకాయలు బాగా రుచిగా ఉంటాయి.

## పాటలు
దోర వయసు చిన్నది

చిలక కొట్టోడు కొడితే చిన్నదాన - వంటి పాటలు దోరకాయలకు ఉండే అమితమైన రుచిని తెలియజేస్తూ పుట్టినవే.

## ఇవి కూడా చూడండి
* పుష్పం
* పూత
* పిందె
* కాయ
* పచ్చికాయ
* కూరగాయలు
* పండు
* విత్తనం

వర్గం:పండ్లు
వర్గం:వృక్ష శాస్త్రము

## బయటి లింకులు
పరికల్పన

పరికల్పనను ఊహ, ఆలోచన అని కూడా అంటారు. పరికల్పనను ఇంగ్లీషులో హైపోథిసిస్ (Hypothesis) అంటారు. పరికల్పన యొక్క బహువచనం పరికల్పనలు (ఊహలు) . హైపోథిసిస్ అనే పదం పురాతన గ్రీకు భాష నుండి ఉద్భవించింది. హైపోథిసిస్ అనగా గ్రీకు భాషలో ఊహించడం అని అర్ధం. పరికల్పనలు ఒక దృగ్విషయం యొక్క వివరణ కొరకు ప్రతిపాదించబడతాయి. పరికల్పనలోని శాస్త్రీయ ఊహలు సాధించడానికి శాస్త్రీయ పద్ధతుల ద్వారా కొన్ని పరీక్షలు అవసరమవుతాయి.

## ఇవి కూడా చూడండి
ప్రయోగం

గాలికి ఉండే పీడనాలు

వర్గం:భౌతిక శాస్త్రం
ఊహ (అయోమయ నివృత్తి)

ఊహ హైపోథిసిస్ - శాస్త్రీయ ఊహలు.

**ఊహ** అన్న పేరు ఈ క్రింది వాటిని సూచిస్తుంది.

* ఊహ, సినిమా
* ఊహ (నటి)
బహుమతి (అయోమయ నివృత్తి)

**బహుమతి** అన్నది ఈ క్రింది వాడుకలను సూచిస్తుంది:
* బహుమతి (ప్రైజ్), పోటీలలో గెలుపొందిన విజేతలకు ఇచ్చే బహుమతి
* బహుమతి (గిఫ్ట్), సత్సంబంధాలు పెంచుకోవడానికి ఇచ్చేది
* బహుమతి (రివార్డ్), ప్రోత్సాహక నగదు బహుమతి
* బహుమతి (సినిమా)
ముహూర్తం (అయోమయ నివృత్తి)

* ముహూర్తం - తగిన సమయాన్ని నిర్ణయించుట
* వివాహ ముహూర్తం - వివాహానికి తగిన సమయం నిర్ణయించుట.
* ముహూర్త బలం - సినిమా
*
పతకం

**పతకం** లేక పతకము గురించి కచ్చితంగా చెప్పాలంటే ఒక చిన్న చదునైన, గుండ్రంగా లేక అండాకారాన్ని కలిగిన ఒక లోహపు ముక్క పై అందంగా, కళాత్మకంగా చెక్కి తయారు చేసి, కొన్ని సందర్భాలలో సంబంధిత చిహ్నం, చిత్రాలను, అక్షరాలను ముద్రిస్తారు లేక మరొక ఆచరణీయమైన, ముఖ్యమైన మంచి సందేశాన్ని ముద్రిస్తారు. పతకాన్ని ఆంగ్లంలో మెడల్ (medal) అంటారు. వివిధ రంగాలలో వ్యక్తులు చేసిన కృషికి గుర్తింపుగా ఈ పతకాలను ప్రదానం చేస్తారు.

## ఇవి కూడా చూడండి
* బంగారు పతకం
* బహుమతి (ప్రైజ్) - గెలుపొందిన వారికి ఇచ్చేది.
* బహుమతి (గిఫ్ట్) - సత్సంబంధాలు పెంచుకోవడానికి ఇచ్చేది.
* కానుక - భక్తితో ఇచ్చేది.
* దానం - జాలితో ఇచ్చేది. 
* చందా (డోనేషన్) - స్వచ్ఛంద ప్రయోజనాల కోసం ఇచ్చేది.

వర్గం:బహుమతులు
వార్షికోత్సవం

thumb|వికీపీడియా 20వ వార్షికోత్సవం సందర్భంగా కేకు

మొదటి కార్యక్రమం ప్రారంభించబడిన తేదిని ప్రామాణికంగా తీసుకొని ప్రతి సంవత్సరం అదే తేదిన జరుపుకునే ఉత్సవమును **వార్షికోత్సవం** అంటారు. (ఏకవచనం : వార్షికోత్సవం, బహువచనం : వార్షికోత్సవాలు) వార్షికోత్సవమును ఆంగ్లంలో యానివర్సరీ అంటారు. సెయింట్స్ జ్ఞాపకార్ధం కాథలిక్ విందులు ఏర్పాటు చేసిన సందర్భంగా మొదటిసారి యానివర్సరీ పదాన్ని ఉపయోగించారు.

## వార్షికోత్సవ పేర్లు
* పుట్టిన రోజులు సాధారణంగా వ్యక్తులు తాము పుట్టి సంవత్సరం పూర్తయిన సందర్భంగా ప్రతి సంవత్సరం పుట్టిన తేది నాడు జరుపుకునే వార్షికోత్సవాలు.
* వివాహ వార్షికోత్సవాలు ప్రతి సంవత్సరం వ్యక్తులు తమ వివాహం జరిగి సంవత్సరం పూర్తయిన సందర్భంగా వివాహం జరిగిన తేది నాడు జరుపుకునే వార్షికోత్సవాలు. 
* వర్థంతులు - మరణించిన వారిని గుర్తుచేసుకుంటూ జరుపుకునేవి వర్థంతులు వీటిని సంవత్సరికాలు అని కూడా అంటారు, ఇవి కూడా ప్రతి సంవత్సరం వ్యక్తి మరణించిన తేది నాడు జరుపుకుంటారు. 

వర్గం:వార్షికోత్సవాలు
అటికమామిడి

** అటికమామిడి ** శాస్త్రీయనామం ***Boerhavia diffusa***. ఇదొక రకమైన నిక్టాజినేసి కుటుంబానికి చెందిన పుష్పించే మొక్క. దీనిని సంస్కృతంలో పునర్నవ (పునర్జీవితున్ని చేస్తుందని) అని పిలుస్తారు. దీనిని ఆయుర్వేదం బాధా నివారిణిగా ఉపయోగిస్తారు. దీని ఆకులు భారతదేశం అంతా ఆకుకూరగా ఉపయోగంలో ఉన్నవి. ఇవి కంటిచూపును బాగుచేస్తుందని, మధుమేహం వ్యాధిగ్రస్తుల రక్తంలోని గ్లూకోజ్ ను తగ్గిస్తుందని నమ్మకం.
## చిత్రమాలిక

File:Boerhavia diffusa in AP W IMG 8087.jpg|
File:Boerhavia diffusa in AP W IMG 8085.jpg|
File:Boerhavia diffusa in AP W2 IMG 8087.jpg|
File:Boerhavia diffusa in AP W IMG 8081.jpg|


## మూలాలు

## యితర లింకులు
*Tropical Plant Database
*Boerhavia diffusa on ibiblio
* Contains a detailed monograph on *Boerhavia diffusa* (Punarnava) as well as a discussion of health benefits and usage in clinical practice. Available online at https://web.archive.org/web/20110616192944/http://www.toddcaldecott.com/index.php/herbs/learning-herbs/323-punarnava

వర్గం:నిక్టాజినేసి
శాలివాహన శకం

[thumb|350px|[వాశిష్టీపుత్ర శాతకర్ణి యొక్క వెండి నాణెం (సా.శ.160).
**ముందు:** రాజముఖం. అశోకుని కాలమునాటి బ్రాహ్మీలిపిలో ప్రాకృతం: శిరి శాతకనీస రానో ... వసితిపుతస.
**వెనుక:** ఎడమవైపు ఉజ్జయినీ/శాతవాహన చిహ్నం. కుడివైపు ఆరు అర్ధచంద్రాకారపు ఆర్చులతో చైత్యగిరి. క్రింది భాగములో నది. తెలుగు బ్రాహ్మీ లిపిలో: అరహనకు వహిత్తి మకనకు తిరు హతకనికో. ]]
మానవజాతి చరిత్రలో కాలమానాలను చరిత్ర ప్రసిద్ధులైన వారి పేరుతో వాడుట పరిపాటి. వీటిలో ప్రముఖంగా వాడబడుతున్న క్రీస్తు శకం ఒకటిగాక, భారతదేశంలో ప్రామాణికమైనది శాలివాహనశకం. ఇది హిందూ కాలమానం, భారతజాతీయ కాలమానం, కంబోడియా బౌద్ధ కాలమానంగా వాడబడుతున్నది. ఇది శాతవాహనులలో ప్రముఖుడైన హాలశాతవాహనుని రాజ్యకాలంలో శకనులపై విజయం సాధించిన సంవత్సరం నుండి ప్రారంభమైనది. ఇది సా.శ. 78 లో ప్రారంభమైంది.
దీనికి ముందు విక్రమశకం క్రీ పూ 56 నుండి వాడుకలో వుండేది.

## శకము-శకనిర్ణయము

ఈ "శాలివాహనశక" ప్రస్తావన మొదటిగా దేవగిరి యాదవరాజు రామచంద్రుని 1272వసం. లోని ఒక ఠాణాదాన శాసనమున, తదుపరి ఆ రామచంద్రుని 1289వ సం. లోని మరొక శాసనమున ఉంది.రెండు శాసనములందును శాలివాహనశకే అను సం.సంఖ్యలు ఉన్నాయి.ఆ తరువాత విజయనగర రాజుల అనేక సంస్కృత కర్ణాట శాసనములందు శాలివాహన శకవర్ష వ్యవహారము ఉంది.ఆంధ్రశాసనము లందును ఉంది.అసలు శకము అనగా కాలమానమని అర్వాచీన వ్యవహారము.ప్రాచీన వ్యవహారము కాదు.5వ శతాబ్ది అమరకోశములో అసలు శకము అనే శబ్దములేదు.11వ శతాబ్దమునాటి వైజయంతి నిఘంటువునందు శకశబ్దము ఉంది.కాని, అందు దేశము, రాజోద్యోగి, పేడ అని అర్ధము మాత్రమే ఉంది.12వ శతాబ్దము విశ్వకోశమునందు రాజు, దేశము అని మాత్రమే అర్ధములు ఉన్నాయి.13వ శతాబ్దమునాటి నానార్ధ రత్నమాల యందు దేశము, గోమయము అని అర్ధములు ఉన్నాయి.కనుక 13వ శతాబ్దము శాసనమందలి శాలివాహనశకే అను వ్యవహారమునందు వర్షే అను పదము అధ్యాహారము. కనుక శాలివాహన శకవర్షము అనగా శాలివాహన రాజునకు, శకనృపునకు సంబంధించిన సంవత్సరమని ప్రాచీనార్ధము.**అల్పాచేతరమ్** అను పాణిని సూత్రమును అనుసరించి శకశాలివాహన పదసంపుటి నిష్పన్నము కావలయును.కానీ కాలేదు. **అభ్యర్హితం పూర్వంచ** అను వరరుచి వార్తికమును అనుసరించి శాలివాహనశక పదసంపుటి నిష్పన్నమైనది.అనగా శకనృపునికంటె శాలివాహనరాజు అభ్యర్హుడని అర్ధము.సంహృతుడైన క్రూరశకనృపునికంటె సంహారకుడైన వీరశాలివాహనరాజు విధిగా అభ్యర్హుడు.కాబట్టి, శాలివాహన శకర్షము అనగా అభ్యర్హుడైన శాలివాహనరాజునకు, అభ్యర్హుడుకాని శకనృపునకు సంబంధించిన సంవత్సరము అని స్పష్టము.అనహా శకసంహారమూలకమైన, శాలివాహన నిర్ణీతకాలమైన సంవత్సరమని అర్ధము.గౌతమీపుత్ర శాతకర్ణి సహపానుని సంహరించిన కాలము సా.శ. 124వ సంవత్సరము. సా.శ.78వ సంవత్సరముకాదు కాబట్టి ఇతడు శకనిర్ణీతకాడు.హాలుడు ఇతనికి పూర్వుడు. ఈతని రాజ్యాంత కాలము సా.శ.78వ సంవత్సరము కాబట్టి హాలుడు కూడా శకనిర్ణేత కాడని స్పష్టము. అందువలన శాతవాహన రాజులందు శకశబ్దము శాశ్వత ముద్రపడిన శాతవాహనరాజు **మాఢరీపుత్ర శివస్వాతి** అని భవిష్యోత్తర పురాణమున ఉంది. అతనిదే మాఠరీపుత్ర పదబంధము.పతంజలి మహాభాష్యమునందు మాఠర కౌండిన్య న్యాయము ఉంది.కౌండిన్య నామము ఋషినామమువలె, మాఠరి శబ్దము ఋషినామము కావలెయును.

## ‌వనరులు

* 1979 భారతి మాసపత్రిక వ్యాసము: శాలివాహన శకము రచన: డా.కొర్లపాటి శ్రీరామమూర్తి.

వర్గం:కాలమానాలు
నెలపొడుపు

అమావాస్య తరువాత చంద్రుని నుంచి వెలువడే మొదటి రోజు చంద్రకాంతిని నెలపొడుపు లేక నెల పొడుపు అంటారు.

## పవిత్రత
ప్రతి నెలలో ఒకసారి నెలపొడుపు వస్తుంది. ఈ నెలపొడుపును హిందూ, ముస్లింలు చాలా పవిత్రంగా భావిస్తారు. 

## రంజాన్ మాసం
తెలుగు వారి మాదిరిగానే ముస్లింలు 'చాంద్రమాన కేలండర్' ను అనుసరిస్తారు. చాంద్రమానాన్ని అనుసరించే ఇస్లామీయ కేలండర్ తొమ్మిదవ నెల 'రంజాన్', దీనిని ముస్లింలు అత్యంత పవిత్రమైనదిగా భావిస్తారు. దానికి ప్రధానమైన కారణం ' దివ్య ఖురాన్' గ్రంథం ఈ మాసంలో అవిర్భవించడమే! క్రమశిక్షణ, దాతృత్వం, ధార్మిక చింతనల కలయికే ' రంజాన్ మాసం '. ముస్లింలకు అత్యంత పవిత్రమైన ఈ రంజాన్ మాసం ప్రారంభంలో నెల ప్రారంభ సూచిక అయిన నెలపొడుపును చూసి ఉపవాసాలు ప్రారంభిస్తారు.

## నెలపొడుపును చూసి రంజాన్ పండుగ
పవిత్ర ఖురాన్ ఆవిర్భవించిన రంజాన్ మాసంను ఉపవాసంలతో దిగ్విజయంగా పూర్తి చేసాము అనేందుకు గుర్తుగా మరుసటి నెల ప్రారంభ సూచిక అయిన నెలపొడుపును చూసి రంజాన్ పండుగను జరుపుకుంటారు.

## నెలపొడుపును చూసి ఇష్టమైన వారిని లేదా ఇష్టమైన వాటిని చూడటం
నెలపొడుపును చూసిన వెంటనే తనకు ఇష్టమైన వారిని లేదా ఇష్టమైన వాటిని చూస్తారు. ఉదాహరణకు కొంతమంది నెలపొడుపును చూసిన తరువాత వెంటనే తన దగ్గర ఉన్న దేవుని చిత్రాన్ని లేదా ధనలక్ష్మీ ప్రతిరూపంగా భావించే డబ్బుని చూస్తారు, ఈ విధంగా చేయటం వలన ఆ నెలంతా ఆర్థిక ఇబ్బందులు కలగవని నమ్ముతారు.

## ఇవి కూడా చూడండి
రంజాను

## బయటి లింకులు

వర్గం:ముస్లింలు
వర్గం:ముస్లింల పండుగలు
ది హన్స్ ఇండియా

thumb|ది హన్స్ ఇండియా పత్రిక
***ది హన్స్ ఇండియా*** ఒక ఇంగ్లీష్ దినపత్రిక. 2011 జూలై 15న హైదరాబాద్‌లో ప్రారంభించారు. హైదరాబాద్‌తో పాటూ, విశాఖపట్టణం, విజయవాడ, వరంగల్, తిరుపతిలలో దీనికి ఎడిషన్‌లు ఉన్నాయి. హెచ్ ఎం టివి వ్యవస్థాపక ప్రధాన సంపాదకులు కె రామచంద్రమూర్తి దీనికి కూడా వ్యవస్థాపక ప్రధాన సంపాదకులు. ప్రస్తుతం వి రాము శర్మ  ఈ పత్రికకు ప్రధాన సంపాదకునిగా వ్యవహరిస్తున్నాడు.  ది హన్స్ ఇండియా, హెచ్ ఎమ్ టివి లను హైదరాబాద్ మీడియా హౌజ్ లిమిటెడ్ ప్రమోట్ చేస్తోంది. కపిల్ గ్రూప్ యజమాని కె వామన రావు దీనికి అధ్యక్షులు. దేశ వ్యాప్తంగా పాత్రికేయులు, విశ్లేషకులు ఇందులు వ్యాసాలు రాస్తున్నారు. కపిల్ గ్రూప్ మీడియా బాధ్యతలు చూస్తున్నపుడు తెలుగు ఎడిటర్ కొండుభట్ల రామచంద్ర మూర్తి గారి  మస్తిష్కంలో మొగ్గతొడిగిన ఆలోచనే 'ది హన్స్ ఇండియా.

## సిబ్బంది కాలమిస్టులు
దినపత్రిక సంపాదకుడు వి రాము శర్మ ప్రచురణకర్త శ్రీ. హనుమంతరావు కె . కాలమిస్టులలో పాత్రికేయులు మాడభూషి శ్రీధర్, ఐ.వై.ఆర్.కృష్ణారావు, డాక్టర్ భరత్ ఝున్ ఝున్ వాలా, కృష్ణసాగర్ రావు, మోహన్ కందా, నిలోత్పాల్ బసు, డాక్టర్ సుమన్ కుమార్ కస్తూరి, ప్రొఫెసర్ వియ్యన్నరావు, డాక్టర్ పద్మజ షా, పల్లవి ఘోష్ ఉన్నారు. రాము శర్మ కు ముందు ఉస్మానియా విశ్వవిద్యాలయంలో జర్నలిజం బోధకుడిగా, ఎమ్ ఎల్ సి గా ఉన్న ప్రొఫెసర్ నాగేశ్వర్ ఎడిటర్ గా 12 అక్టోబర్ 2017 వరకు పనిచేశారు. 

## హైదరాబాద్ మీడియా హౌస్
హైదరాబాద్ మీడియా హౌస్ ప్రైవేట్ లిమిటెడ్ 2006 ఆగస్టు 02న ఒక ప్రైవేట్ సంస్థగా ఉంది. ఇది ప్రభుత్వేతర సంస్థగా వర్గీకరించబడింది ఇది రిజిస్ట్రార్ ఆఫ్ కంపెనీస్, హైద్రాబాద్ లో రిజిస్టర్ చేయబడింది.హైదరాబాద్ మీడియా హౌస్ ప్రైవేట్ లిమిటెడ్ డైరెక్టర్లు వామన్ రావు కసుగంటి, హరితారావు, కురడ హనుమంతరావు, లక్ష్మణ్ కుమార్ కసుగంటి, ఉడ్తల కృష్ణ మోహన్.  

## సంచికలు
ఢిల్లీ , హైదరాబాద్ , వరంగల్ , ఖమ్మం లో తెలంగాణా విశాఖపట్నం , అమరావతి , కర్నూలు తిరుపతి లో ఆంధ్ర ప్రదేశ్  నుండి సంచికలను ప్రచురిస్తుంది. , తెలంగాణ, ఆంధ్రప్రదేశ్ లలో ఆంగ్ల దినపత్రికగా పేరు గావిస్తూ ఈ పత్రిక ముందుకు వస్తోంది. 

## బయటి లింకులు
* వెబ్ సైట్

## మూలాలు

వర్గం:ఆంగ్ల పత్రికలు
విజేత (అయోమయ నివృత్తి)

* విజేత (ఛాంపియన్) - పోటీలో గెలుపొందిన వ్యక్తి.
* విజేత (సినిమా)
* విజేత (2007 సినిమా)
పూటకూళ్ళ ఇల్లు

పూర్వం దూర ప్రయాణాలు చేసేవారు విశ్రాంతి తీసుకోవడానికి హోటల్స్ ఉండేవి కావు. గ్రామాలలో కొన్ని మధ్య తరగతి కుటుంబాల వారు బ్రతుకు తెరువు కోసం పూటకూళ్ళ ఇళ్ళు నడిపేవారు. ఈ గ్రామాల మీదుగా వెళ్ళే యాత్రికులు భోజన సమాయానికి ఈ పూటకూళ్ళ ఇళ్ళకు చేరుకునేవారు. ఇలా వచ్చిన వాళ్ళ సంఖ్యను చూసుకొని, వాళ్ళు కాలు చేతులు కడుక్కొని సేద తీరేంతలో వారికి భోజనాలు తయారుచేసి పెట్టేవారు. ఇందుకు ప్రతిఫలంగా కొంత సొమ్మును పుచ్చుకొనేవారు. ఇంకా కొన్ని ఇళ్ళలో రాత్రులు బస చేయడానికి కూడా సౌకర్యాలుండేవి. పూటకూళ్ళ ఇల్లు 18, 19 శతబ్దాలలో, అనగా బ్రిటీషువారి భారతదేశ పాలన మధ్యకాలానికి కనుమరుగయ్యాయి. ఒకవిధంగా పూర్వం ఉన్న పూటకూళ్ళ ఇళ్ళు నేడు హోటల్స్ గా రూపాంతరం చెందాయని కొంతమంది అభిప్రాయం.

*శీర్షిక 	ఆంధ్రుల సాంఘిక చరిత్ర    రచయిత 	సురవరం ప్రతాపరెడ్డి    సంవత్సరం 	1950    ప్రచురణకర్త    	సురవరము ప్రతాపరెడ్డి సాహిత్య వైజయంత    చిరునామా 	హైదరాబాదు. పుట  70
మన ప్రాచీనులు అన్నము నమ్ముట నీచమైన కార్యముగా భావించి నిషేదించిరి.  కావున ఇది ఆంధ్రములో ఈ 1000 ఏండ్లలోనే ప్రబలియుండును. నగరాలుండుచోట పూటకూళ్లు తప్పక ఏర్పడును. ఆంధ్రనగరమున బరగిన ఓరుగల్లు ఒక మహానగరమై యుండినందున పూటకూళ్ళుకూడా అందు నెలకొనెను. దానిని క్రీడాభిరామకర్త ఈ క్రింది పద్యమున  యిట్లు వర్ణించెను.

"సంధివిగ్రహయానాది సంఘటనల
        ఖందకీజారులకు రాయబారి యగుచు
        పట్టణంబున నిత్యంబు పగలురేయి
        పూటకూటింట వర్తించు పుష్పశరుడు" 

ఒక్కరూక యిచ్చిన యేమేమి లభిస్తుండెనో ఈ క్రింది పద్యములో తెలిపినారు. తెలిపినాడు.

 "కప్పురభోగి వంటకము
        కమ్మని గోధుమపిండి వంటయున్
        గుప్పెడు పంచదారయును
        క్రొత్తగ కాచిన యాలనే, పెసర్
        పప్పును, గొమ్మునల్లనటి
        పండ్లును, నాలుగునైదు నంజులున్
        లప్పలతోడ క్రొంబెరుగు
        లక్ష్మణవజ్ణలయింట రూకకున్." 

ఇంకేమి కావలెను? ఇది ఉత్తమాహారము (Balanced diet), కప్పుర భోగి అనునవి సన్నబియ్యపు జాతి. ఈనాడు మహారాజు భోగాలు అన్నట్టివి.
(మూలము)  *https://te.wikisource.org/wiki/%E0%B0%AA%E0%B1%81%E0%B0%9F:Andrulasangikach025988mbp.pdf/90

వర్గం: ఇల్లు
బహుమతి (రివార్డ్)

ఒక పనిపై బాధ్యత లేని వారి యొక్క సహాయాన్ని తీసుకొని సంబంధిత పనిని పూర్తి చేయడానికి సంబంధిత పనిని పూర్తి చేసిన వారికి ముందుగానే ప్రకటించే నగదు బహుమతిని లేక బహుమానంను **రివార్డ్** అంటారు.

## అవార్డ్, రివార్డ్
ప్రముఖ అవార్డ్ లను ఇచ్చే వారు అవార్డ్తో పాటు రివార్డ్ ను కూడా ఇస్తున్నారు. రివార్డ్ బ్రతకడానికి ఉపయోగపడితే అవార్డ్ చనిపోయిన తరువాత కూడా కీర్తి రూపంలో బ్రతికిస్తుందని ఎక్కువగా అవార్డ్ కోసం ప్రయత్నిస్తుంటారు. అందువలన అవార్డ్ సాధించిన వారికి మరింత అంకిత భావంతో పనిచేయడానికి మరికొన్ని అవార్డ్ లు పొందడానికి అవకాశాన్ని కల్పించే రివార్డ్ ను కూడా అందజేస్తున్నారు.

## ప్రభుత్వం ప్రకటించే రివార్డులు

## వ్యక్తిగత రివార్డులు

## నల్లధనం పట్టించినందుకు

## అక్రమ రవాణా చేసేవారిని పట్టించినందుకు
స్మగ్లింగ్ చేస్తూ ప్రభుత్వానికి నష్టం కలిగిస్తూ ప్రభుత్వం పట్టుకోవడానికి ప్రయత్నించినప్పటికి దొరకక పోతే ప్రజల సహకారం తీసుకొని స్మగ్లింగ్ చేస్తున్న వ్యక్తిని పట్టుకున్నవారికి లేదా ఆచూకి ఇచ్చిన వారికి రివార్డ్ ఇస్తామని ప్రభుత్వం ప్రకటిస్తుంది. ఉదాహరణకు అడవులలో ప్రభుత్వానికి సంబంధించిన గంధం, ఎర్రచందనం వంటి చెట్లను అక్రమంగా నరికి అక్రమ రవాణా చేసి అమ్ముకుంటారు. ఇటువంటి వారిని పట్టుకోవడానికి అటవీశాఖకు సంబంధించిన పోలీసులు పట్టుకోవడానికి ప్రయత్నించి విఫలమైనప్పుడు రివార్డ్ ప్రకటించి ప్రజల సహకారం తీసుకుంటారు.

## సమాజ ద్రోహులను పట్టించినందుకు
కొందరు ఆరాచక శక్తులు సమాజంలో అలర్లు సృష్టిస్తూ ప్రభుత్వ పోలీసులకు చిక్కకుండా తప్పించుకు తిరుగుతున్నప్పుడు వారిని పట్టుకునేందుకు ప్రభుత్వం తరుపున పోలీసువారు ఈ ఆరాచకవాదులను పట్టించిన వారికి రివార్డ్ ప్రకటిస్తారు.

## దేశ ద్రోహులను పట్టించినందుకు

## కంప్యూటర్ వైరస్ సృష్టించే వారిని పట్టించినందుకు
కొందరు కంప్యూటర్ వైరస్ ను సృష్టించి దాని ద్వారా ఇతరుల కంప్యూటర్లు సరిగ్గా పనిచేయకుండా చేస్తూ అవతల వ్యక్తి కంప్యూటర్ లోని సమాచారాన్ని సేకరించి అవతల వారిని నష్టపరుస్తుంటారు. ఈ విధమైన నష్టానికి గురవున్న కొన్ని సాఫ్ట్ వేర్ సంస్థలు కంప్యూటర్ వైరస్ సృష్టిస్తున్న వారిని పట్టించిన వారికి రివార్డ్ ఇస్తామని ప్రకటిస్తారు.

## పైరస్ సి.డి లు పట్టించినందుకు

## భూగర్భంలో దొరికిన పురాతన నిధిని అందజేసినప్పుడు
భూగర్భంలో ఎవరికి తెలియకుండా దాచి ఉంచిన పురాతన సంపద ప్రభుత్వ లేదా వ్యక్తిగత స్థలాలలో ఎక్కడ దొరికినను దానిని ప్రభుత్వం స్వాధీనం చేసుకుంటుంది. వ్యక్తిగత భూములలో దొరికిన పురాతన సంపదను ఆ దొరికిన వ్యక్తి స్వచ్ఛందంగా ప్రభుత్వానికి అందజేసినప్పుడు పురాతన సంపదను అందజేసిన వ్యక్తికి ఆ పురాతన సంపద విలువలో కొంత శాతాన్ని ప్రభుత్వం అతని నిజాయితికి మెచ్చుకొని ఇస్తుంది.

## ఇవి కూడా చూడండి
అవార్డ్

## బయటి లింకులు
* ఆస్ట్రేలియాలో భారతీయ డ్రైవర్ ఆచూకీకి రూ.57 లక్షల రివార్డ్
* సూత్రదారి హఫీజ్‌పై అమెరికా $10మి.ల రివార్డ్

వర్గం:పురస్కారాలు
బహుమతి ప్రదాత

గెలిచిన వారికి బహుమతులను ప్రదానం చేసే వ్యక్తిని **బహుమతి ప్రదాత** అంటారు. ఇతనిని ఆంగ్లంలో **స్పాన్సర్** అంటారు. బహుమతిని ప్రదానం చేయడం ద్వారా గెలుచుకున్న విజేతలతో పాటు గెలుపొందని వారికి కూడా తదుపరి బహుమతిని సొంతం చేసుకోవాలనే ఆసక్తిని, ఉత్సాహాన్ని నింపుతారు. బహుమతిని ప్రదానం చేసే వ్యక్తి లేదా సంస్థ పోటీ ప్రారంభంలో ముందుగానే తాము ఇవ్వాలనుకున్న బహుమతి గురించి వెల్లడిస్తారు వీరిలో వాణిజ్య బహుమతి ప్రదాతలు కూడా ఉంటారు. వాణిజ్య బహుమతి ప్రదాతలు అనగా తమ పేరు కోసం లేదా తమ వాణిజ్య సంస్థ అభివృద్ధి కోసం తాము ఇవ్వాలనుకున్న బహుమతిని ముందుగానే ప్రకటించి తద్వారా తమ సంస్థ ప్రాచుర్యం పొంది లాభపడాలనుకునేవారు. ప్రస్తుతం బాగా క్రేజ్ ఉన్న క్రికెట్ ఆటపై వాణిజ్య బహుమతి ప్రదాతలు దృష్టి సారిస్తున్నారు. కొందరు బహుమతి ప్రదాతలు ముఖ్యంగా చదువులో మంచి మార్కులు సాధించిన వారికి తాము ముందుగా బహుమతిని ప్రకటించకపోయినప్పటికి బహుమతులను అందజేస్తున్నారు.

## ఇవి కూడా చూడండి

## బయటి లింకులు

వర్గం:పదజాలం
వై.యస్ (అయోమయ నివృత్తి)

* వై.యస్.ఆర్. జిల్లా

* వై.యస్.నది (జమైకా)

* వై.యస్.జలపాతం (జమైకా)

* వై.యస్.ఆర్. కాంగ్రెస్ పార్టీ

* వై.యస్. రాజశేఖరరెడ్డి

* వై.యస్.విజయమ్మ

* వై.యస్. జగన్మోహన్ రెడ్డి

* వై.యస్.షర్మిల
కేంద్ర గ్రంథాలయం (అయోమయ నివృత్తి)

* నగర కేంద్ర గ్రంథాలయం
* రాష్ట్ర కేంద్ర గ్రంథాలయం
సూపర్ స్టార్

సూపర్ స్టార్ అంటే గొప్ప ప్రజాదరణ పొందిన వ్యక్తి,  వారి రంగంలో విస్తృతంగా ప్రసిద్ధి చెందినవాడు, ప్రముఖుడు లేదా విజయం సాధించిన వ్యక్తి. "సూపర్ స్టార్స్" అని పిలువబడే ప్రముఖులలో నటులు, సంగీతకారులు, అథ్లెట్లు,  ఇతర మీడియా ఆధారిత వృత్తులుగా పనిచేసే వ్యక్తులు ఉండవచ్చు. 

విస్తృతంగా ప్రచారం పొందిన ప్రముఖుడిని అతని యొక్క ప్రముఖ స్థాయిని గుర్తించడానికి ఆ ప్రముఖుని యొక్క పేరుకు ముందు సూపర్ స్టార్ అనే పదమును ఉపయోగించడం జరుగుతుంది. సినినటులు, నటీమణులు, సంగీతకారులు, క్రీడాకారులు, మీడియా ఆధారిత వృతులకు సంబంధించి ఉన్నత స్థాయిలో ఉన్న ప్రముఖులను గౌరవసూచకంగా లేక ప్రజాబిరుదుగా సూపర్ స్టార్ అనే పదాన్ని ఉపయోగిస్తున్నారు. ఉదాహరణకు తెలుగు సిని పరశ్రమకు సంబంధించి సూపర్ స్టార్ కృష్ణ, తమిళ సిని పరిశ్రమకు సంబంధించి సూపర్ స్టార్ రజనీకాంత్, హింది సినిపరిశ్రమకు సంబంధించి సూపర్ స్టార్ అమితాబ్ బచ్చన్. ప్రస్తుతం సూపర్ స్టార్ తో పాటు మెగాస్టార్ అనే పదాన్ని కూడా ఉపయోగిస్తున్నారు. ఉదాహరణకు మెగాస్టార్ చిరంజీవి.

## మూలాలు

వర్గం:పదజాలం
వర్గం:ఆంగ్ల పదజాలము
బి.వి.రాజు

**బి.వి.రాజు**(భూపతిరాజు విస్సంరాజు) (అక్టోబరు 15, 1920 - జూన్ 8, 2002) పారిశ్రామిక వేత్త, విద్యావేత్త.   పద్మభూషణ్ సత్కారం పొందాడు. 

## వ్యక్తిగత జీవితం
బి.వి రాజు 1920 లో అక్టోబరు 15 న పశ్చిమ గోదావరి జిల్లా కుముదవల్లి గ్రామంలో చిన్న వ్యవసాయ కుటుంబంలో జన్మించాడు. బెనారస్ హిందూ యూనివర్శిటీ నుండి కెమికల్ ఇంజనీరింగ్ పట్టా పొందాడు. అమెరికాలో హార్వర్డ్ యూనివర్శిటీ నుండి మేనేజ్ మెంట్ లో మాస్టర్ డిగ్రీ సాధించాడు.

2002 జూన్ 8 న మరణించాడు

## స్థాపించిన విద్యా సంస్థలు

1997 లో మెదక్‌లోని నరసాపూర్లో విష్ణుపూర్ అనే ప్రాంతంలో బి.వి.రాజు ఇంస్టిట్యూట్ ఆఫ్ టెక్నాలజీ  (BVRIT) నెలకొల్పాడు.  భీమవరం, విష్ణుపూర్ వద్ద కూడా విష్ణు యూనివర్సల్ లెర్నింగ్,  విష్ణు కాలేజ్ ఆఫ్ ఫార్మసీ, శ్రీమతి సీతా పాలిటెక్నిక్, శ్రీ బి.వి రాజు ఇన్ స్టిట్యూట్ ఆఫ్ కంప్యూటర్ అప్లికేషన్స్ సంస్థలను స్థాపించాడు. 

## పరిశ్రమలు

సిమ్మెంట్ పరిశ్రమలో ఆయన కెరీర్ అత్యంత దిగువ స్థాయిలో ప్రారంభమైంది. తరువాత అంచెలు అంచెలుగా ఉన్నత శిఖరాలను అధిరోహించారు. భారత ప్రభుత్వ రంగ సంస్థ అయిన సిమ్మెంట్ కార్పొరేషన్ ఆఫ్ ఇండియాకు ఛైర్మన్, మేనేజింగ్ డైరెక్టర్ గా సేవలందించారు. దేశంలోని పలు ప్రాంతాలలో సిమ్మెంట్ ఫ్యాక్టరీల స్థాపనలో బి.వి రాజు కృషి ఎంతో ఉన్నది. ఆంధ్ర ప్రదేశ్ లోని కడప, తాండూరు, అదిలాబాద్; హిమాచల్ ప్రదేశ్ లోని రాజ్ బన్, కర్నాటక లోని కురుకుంట, అస్సాంలోని బుకజమ్, మధ్యప్రదేశ్ లోని నీముఖ్, అఖిల్తాన్, మందర్ వంటి ప్రాంతాల్లో సిమెంట్ ఫ్యాక్టరీలు నెలకొల్పబడటానికి బి.వి రాజు కారణం. తమిళనాడు, కేరళ, ఒడిషా, ఉత్తరప్రదేశ్, పశ్చిమ బెంగాల్ రాష్ట ప్రభుత్వాలకు సలహాదారుడిగా పనిచేశాడు. దేశంలోని పారిశ్రామిక రంగంలో చేసిన సేవలకు కేంద్ర ప్రభుత్వం నుండి ఈయనకు పద్మశ్రీ అవార్డు లభించింది. జవహర్లాల్ నెహ్రూ టెక్నలాజికల్ యూనివర్శిటీ ఈయనను గౌరవ డాక్టరేట్ తో సన్మానించింది.

రిటైర్మెంటు అనంతరం రాశి సిమెంట్, విష్ణు సిమెంట్, రాశి రిఫ్రాక్టరీస్, రాశి సిరామిక్స్, తెలంగాణా పేపర్ మిల్స్, రాశి సాఫ్టువేర్, రాశి ఫైనాన్స్ అండ్ ఇన్వెస్ట్ మెంట్ లిమిటెడ్ సంస్థలను స్థాపించాడు. 

## సేవా కార్యక్రమాలు

బి.వి రాజు ఫౌండేషన్, శ్రీ విష్ణు ఎడ్యుకేషనల్ సొసైటీ గ్రామాలలో పారిశుధ్యం, త్రాగునీరు, విద్య, వైద్యం వంటి మౌలిక సదుపాయాలకు కృషి చేశాయి.
విస్సంరాజు తన సొంత గ్రామమైన కుముదవల్లి వీరేశలింగ కవి సమాజ గ్రంథాలయంకొరకు పలు విరాళాలు అందించాడు. భారత ప్రభుత్వం ఈయనకు 2001 లో పద్మభూషణ్ బిరుదుతో సత్కరించింది. 

## అవార్డులు
* 1983-84 రాశి సిమెంట్ సంస్థ ద్వారా సేవలకు ఎకానమిక్స్ టైంస్, హార్వార్డు బిజినెస్ స్కూల్ సంస్థలు సంయుక్తంగా ఇచ్చిన అవార్డు
* 1984 ఉత్తమ ఉత్పాదక, ఉత్తమ ఉత్పత్తి, ఉత్తమ పారిశ్రామిక సంబంధాలకు ఆంధ్రప్రదేశ్ ప్రభుత్వ అవార్డు

## మూలాలు

## బయటి లింకులు
* http://bvrice.edu.in/
* https://web.archive.org/web/20160304204251/http://www.visalaandhra.com/westgodavari/article-15807
https://web.archive.org/web/20100816142059/http://www.seethapoly.edu.in/Founder%20Chairman.htm

వర్గం:1920 జననాలు
వర్గం:2002 మరణాలు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:వీరేశలింగ కవి సమాజ గ్రంథాలయం
వర్గం:పశ్చిమ గోదావరి జిల్లా పారిశ్రామికవేత్తలు
వర్గం:పశ్చిమ గోదావరి జిల్లా విద్యావేత్తలు
పూసపాటి సంజీవి కుమారస్వామి రాజా

**పూసపాటి కుమారస్వామి రాజా** ఉమ్మడి మద్రాసు రాష్ట్ర ముఖ్యమంత్రిగా, ఒడిషా గవర్నరుగా పనిచేసారు. శ్రీమతి ముత్తమ్మాళ్, శ్రీ సంజీవి రాజు దంపతులకు 1898 జూలై 8 వ తేదీన రాజపాళయంలో కుమారస్వామి రాజా జన్మించారు. తల్లి దాట్ల వారి ఆడపడుచు. తండ్రి స్వగ్రామం కృష్ణా జిల్లాకు చెందిన పూసపాడు గ్రామం. చిన్నవయసులోనే తల్లిదండ్రులను పోగొట్టుకున్న రాజాను తన మేనత్త అయిన గొట్టుముక్కల మంచమ్మ పెంచి పెద్దచేశారు.

రౌలట్ చట్టాన్ని నిరసించి ప్రజలను సత్యాగ్రహానికి జాగృతం చేసేందుకు వచ్చిన మహాత్మాగాంధీని దర్శించి, ఆయన ఆకర్షణ శక్తికి మంత్రముగ్ధులయ్యారు. అనాటి నుండి దేశ సేవా రంగంలోకి దిగాడు. హోంరూల్ ఉద్యమంలో చురుగ్గా పాల్గొన్న రాజా కాంగ్రెస్ పార్టీ ఆదర్శాలను, లక్ష్యాలను పటిష్ఠం చేశారు. అనేక బ్యాంకులకు డైరెక్టరు, అధ్యక్ష పదవులను చేపట్టి సహకార ఉద్యమానికి పాటు పడ్డారు. బ్రిటిషు పాలనలో కొంత కాలం జైలు జీవితం గడిపారు. కొంతకాలం పార్లమెంటు సభ్యుడిగా ఉన్న కుమారస్వామి రాజా టంగుటూరి ప్రకాశం పంతులు ముఖ్యమంత్రిగా ఉన్న హయంలో వ్యవసాయ శాఖను నిర్వహించారు.

కుమారస్వామి రాజా 1949 ఏప్రిల్ లో ఉమ్మడి మద్రాసు రాష్ట్ర ముఖ్యమంత్రిగా పదవీ బాధ్యతలు స్వీకరించి,1952 వరకూ ఎన్నో ప్రజాహిత కార్యక్రమాలు చేపట్టారు. ఈయన ముఖ్యమంత్రిగా ఉన్నప్పుడు న్యాయవ్యవస్థ (జ్యూడిషియల్) ను ఎక్జిక్యూటివ్ నుండి వేరు చేశారు. ఆ తర్వాత 1954 ఫిబ్రవరిలో ఒడిషా రాష్ట్రానికి గవర్నరుగా నియమితుడయ్యారు. సంతానం లేని కుమారస్వామి 'గాంధీ కళామందిరం', 'కాంగ్రెస్ స్వర్ణోత్సవ మైదానం' అను సంస్థలను స్థాపించారు. ఆంధ్ర ప్రదేశ్లో క్షత్రియ సేవా సమితి ఆవిర్భావానికి విత్తు వేసిన కుమారస్వామి రాజా గుండెపోటుతో మద్రాసులో 1957 మార్చి 15 న కన్నుమూశారు.

## మూలాలు

## వెలుపలి లంకెలు

వర్గం:కృష్ణా జిల్లా స్వాతంత్ర్య సమర యోధులు
వర్గం:1898 జననాలు
వర్గం:1957 మరణాలు
వర్గం:మద్రాసు ప్రెసిడెన్సీ ముఖ్యమంత్రులు
వర్గం:ఆంధ్ర రాష్ట్రంలో మంత్రులు
వర్గం:కృష్ణా జిల్లాకు చెందిన గవర్నర్లు
వర్గం:మద్రాసు రాష్ట్ర ముఖ్యమంత్రులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:బ్రిటిషు భారతదేశ కేంద్ర శాసనసభ సభ్యులు
మల్లియ రేచన

**మల్లియ రేచన** తెలుగులో మొదటి లక్షణ గ్రంథంమైన "కవిజనాశ్రయము"ను రచించిన కవి. అతను నవల్లభుని కాలం వాడైన తొలి ఛందః కర్త. మల్లియ రేచన కంద పద్యాలతోనే కవిజనాశ్రయం మొత్తం రాశాడు. ఇతడు కలమే కాదు, కత్తి పట్టిన వాడు. ఇతని బిరుదులను బట్టి ఏదైనా సైన్యాధ్యక్ష పదవిని అలంకరించిన వాడు కావచ్చు. 
## జీవిత విశేషాలు
అతను వణిగ్వంశం (వైశ్య కులం) లో జన్మించాడు. జైన మతం స్వీకరించాడు. ఇతని జీవిత కాలం సా.శ. 940 గా చరిత్రకారులు నిర్ణయించారు. అతనికి కవిజనాశ్రయుడు, శ్రావకాభరణాంకుడు అని బిరుదులు ఉన్నాయి. వాదీంద్ర చూడామణి ఇతనికి గురువు. కాగా కవిజనాశ్రయము ఇతని రచనా, కాదా అన్నది నేటికీ వివాదాస్పదమే.

మల్లియ రేచన రాసిన ‘కవిజనాశ్రయము’ అనే ఛందోగ్రంథం సుప్రసిద్ధం. అతను నన్నయ కన్నా దాదాపు ఓ శతాబ్దం ముందటివాడని, కచ్చితంగా చెప్పుకుంటే, సా.శ.940 నాటివాడని, తెలుగు సాహిత్య చరిత్రకారులు లెక్క తేల్చి చెప్పారు. ఈ విషయాన్ని మొట్టమొదట చెప్పిన గౌరవం వేటూరి ప్రభాకరశాస్త్రికి దక్కుతుంది. ‘కవిజనాశ్రయం’లో పూర్వకవుల ప్రస్తావన కూడా ఉండడం విశేషం. జయదేవాదులు చెప్పిన ఛందో రీతులను తాను ‘సంక్షేప రూపున’ చెప్పానని రేచన స్వయంగా పేర్కొన్నాడు. రాజన్న సిరిసిల్ల జిల్లాలోని పుణ్యక్షేత్రం వేములవాడ రేచన స్వస్థలం. ఈ కారణం చేతనేనేమో, ‘కవిజనాశ్రయం’ వేములవాడ భీమకవి రచిందిందని ఓ వర్గం చిరకాలం వాదిస్తూ వచ్చింది. ఇది జైన సాంప్రదాయికము. దీనిని వేములవాడ భీమకవి కృతిగా నాంధ్ర సాహిత్య పరిషత్ పక్షమున జయంతి రామయ్య పంతులు 1917లో ప్రకటించారు. క్రీ. శ. 990 ప్రాంతములో నుండిన కన్నడ కవి నాగవర్మ రచించిన "ఛందోంబుధి" గ్రంథమునకు, కవిజనాశ్రయమునకు అనేక పోలికలు ఉన్నాయి. కావున 'ఛందోంబుధి' ననుసరించి కవిజనాశ్రయము రచింపఁబడిన దనవచ్చును. ఇందలి పద్య మొకటి మడికి సింగన కూర్చిన 'సకల నీతి సమ్మతము' లో నుదాహరింపఁబడింది. సింగన క్రీ. శ. 1400 ప్రాంతపువాడయినందున అంతకు పూర్వమే కవిజనాశ్రయ రచన జరిగిందనడంలో సందేహమే లేదు. 'యాప్పిరుంగ లమ్ కారికై' గ్రంథములో నిది పేర్కొనఁబడుట బట్టి కవిజనాశ్రయము క్రీ. శ. 1100 ప్రాంతమందలిదని నిర్ణయింపవచ్చును.

అయితే, ఆ వాదన క్రమంగా పూర్వపక్షమవుతూ వచ్చింది. ఇంతవరకూ దొరికిన ఆధారాల మేరకి, మల్లియ రేచనే మనకు ఆదికవి అని తెలుస్తుంది.
## మూలాలు


వర్గం:జైనమతము
వర్గం:తెలుగు కవులు
డిజిటల్ గ్రంథాలయం

thumb|251x251px|కొరియా లోని ఒక డిజిటల్ గ్రంథాలయం
thumb|యు.ఎల్.కె. డిజిటల్ గ్రంథాలయం

గ్రంధాలయానికి సంబంధించిన సమాచారాన్ని సేకరించి ఈ సేకరించిన సమాచారాన్ని డిజిటల్ ఫార్మాట్లలో భద్రపరచి కంప్యూటర్లు, ఇతర సౌకర్యముల ద్వారా డిజిటల్ రూపంలో అందించే గ్రంథాలయాలను **డిజిటల్ గ్రంథాలయం** అంటారు. డిజిటల్ రూపంలో తయారు చేసుకున్న విషయాన్ని స్థానికంగా భద్రం చేసుకోవచ్చు లేదా కంప్యూటర్ నెట్ వర్క్ ద్వారా సుదూర ప్రాంతాలలో కూడా వినియోగించుకోవచ్చు. సమాచారాన్ని తిరిగి పొందగలగినటు వంటి రకానికి సంబంధించిన వ్యవస్థ డిజిటల్ గ్రంథాలయం. డిజిటల్ లైబ్రరీ అనేది డిజిటల్ మీడియా ఫార్మాట్‌లు లేదా ఇంటర్నెట్ ద్వారా అందుబాటులో ఉండే లైబ్రరీ.

డిజిటల్ లైబ్రరీల కంటెంట్‌ని నిల్వ చేయడంతో పాటు, సేకరణలో ఉన్న కంటెంట్‌ను నిర్వహించడానికి, శోధించడానికి, తిరిగి పొందేందుకు మార్గాలను అందిస్తాయి. డిజిటల్ లైబ్రరీలు పరిమాణం, పరిధిలో చాలా తేడా ఉంటుంది, వ్యక్తులు లేదా సంస్థలు నిర్వహించవచ్చు. డిజిటల్ కంటెంట్ స్థానికంగా నిల్వ చేయబడవచ్చు లేదా కంప్యూటర్ నెట్‌వర్క్‌ల ద్వారా రిమోట్‌గా యాక్సెస్ చేయబడవచ్చు. ఈ సమాచార పునరుద్ధరణ వ్యవస్థలు పరస్పర చర్య, స్థిరత్వం ద్వారా సమాచారాన్ని పరస్పరం మార్పిడి చేసుకోగలుగుతాయి.

## ఇవి కూడా చూడండి
* గ్రంథాలయం
* భారత డిజిటల్ లైబ్రరీ
* మిలియను పుస్తకాల ప్రాజెక్టు
* వేబ్యాక్ మెషీన్
* గూగుల్ బుక్స్
* సాంప్రదాయిక విజ్ఞాన డిజిటల్ గ్రంథాలయం

## మూలాలు

వర్గం:డిజిటల్ గ్రంథాలయాలు
వర్గం:గ్రంథాలయాలు
హైదరాబాద్ మీడియా హౌజ్ లిమిటెడ్

ఆంధ్రప్రదేశ్ రాష్ట్రంలోని ఒక ప్రముఖ మీడియా సంస్థ. ఆంధ్రప్రదేశ్‌లోని ప్రముఖ తెలుగు వార్తా ఛానల్ హెచ్ ఎం టీవి, ఇంగ్లష్ పత్రిక ది హన్స్ ఇండియాలను ఈ సంస్థే ప్రమోట్ చేస్తోంది. ప్రముఖ పాత్రికేయులు కె రామచంద్రమూర్తి ఈ గ్రూప్‌కు వ్యవస్థాపక ఛీఫ్ ఎడిటర్, మేనేజింగ్ డైరెక్టర్. కపిల్ గ్రూపు సంస్థల అధ్యక్షులు కె వామన రావు ఈ గ్రూప్ వ్యవస్థాపకులు.

హెచ్ ఎం టీవి తెలుగులో ఒక ప్రధాన 24 గంటల వార్తా ఛానల్. హైదరాబాద్ మీడియా హౌజ్ అనే సంస్థ దీనిని ప్రమోట్ చేస్తోంది. తెలుగుతో పాటూ, ఉర్దూ, ఇంగ్లీషుల్లో రెండు వార్తా బులిటెన్లు ఈ ఛానల్‌లో ప్రసారం అవుతాయి. ప్రత్యేక రాష్ట్ర ఉద్యమ నేపథ్యంలో ఈ ఛానల్ నిర్వహించిన దశ దిశ కార్యక్రమానికి తెలుగు ప్రజల నుంచి మంచి ఆదరణ లభించింది.

మిగిలిన తెలుగు ఛానళ్ల వలె బ్రేకింగ్ అంటూ ప్రాధాన్యత లేని వార్తలను, లేదా చిన్న అంశానికి అనసవర హైప్ క్రియేట్ చేయడం వంటి టిఆర్‌పి ట్రిక్కులకు హెచ్‌ ఎం టివి దూరం. సెలబ్రిటీల వ్యక్తిగత జీవితంలో ప్రజలకు అవసరం లేని పార్శ్వాలను కూడా ఈ ఛానల్ స్పృశించదు. క్రైమ్‌ను కేవలం వార్తలుగానే చూపిస్తుంది తప్ప నేర కథనాలను పాత్రలతో చిత్రీకరించి ప్రసారం చేయడం వంటి పనులు చేయదు. ప్రాంతీయ, కుల, మత, వర్గ, అన్నిటికంటే ముఖ్యంగా ఎటువంటి రాజకీయ పార్టీకి సంబంధం లేకుండా స్వంతంగా పనిచేసే చానల్. సామాజిక బాధ్యతతో వివిధ ఉద్యమాలు నిర్వహించింది.

ది హన్స్ ఇండియా

ది హన్స్ ఇండియా ఒక ఇంగ్లీష్ దినపత్రిక. 2011 జూలై 15న హైదరాబాద్‌లో ప్రారంభించారు. హైదరాబాద్‌తో పాటూ, విశాఖపట్నం, విజయవాడ, వరంగల్, తిరుపతిలలో దీనికి ఎడిషన్‌లు ఉన్నాయి. దేశ వ్యాప్తంగా ప్రముఖ పాత్రికేయులు, విశ్లేషకులు ఇందులు వ్యాసాలు రాస్తున్నారు.

* హెచ్ ఎం టీవి వెబ్ సైట్
* ది హన్స్ ఇండియా వెబ్ సైట్
* Bizz Buzz News

వర్గం:సంస్థలు